Държавен вестник, бр. 44, 2021 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  44
екологична мрежа Натура 2000. Те определят 
и приоритетите при планиране и прилагане на 
мерки в защитената зона.
5. Приоритетни за опазване в защитената зона 
са типовете природни местообитания и видовете 
по т. 2, означени със знак (*) в приложения № 1 
и № 2 от ЗБР, видовете Карабус (Грапав бегач) 
(Carabus variolosus) и Dicranum viride, както и ти­
повете природни местообитания и видовете, за 
които са определени цели за подобряване в т. 3.
6. Пълният опис на координатите на точ­
ките, определящи границата на защитена зона 
BG0001040 „Западна Стара планина и Предбал­
кан“, е посочен в приложение № 1, неразделна 
част от настоящата заповед.
7. Стандартният формуляр с данни и оценки 
за защитената зона, както и картен материал с 
границите є са налични и се съхраняват в Минис­
терството на околната среда и водите, РИОСВ –  
София, РИОСВ – Монтана, и на интернет страни­
цата на Информационната система за защитените 
зони от екологичната мрежа Натура 2000.
8. В границите на защитената зона се забранява:
8.1. провеждане на състезания с моторни пре­
возни средства извън съществуващите пътища и 
регламентираните за това места;
8.2. движение на мотоциклети, ATV, UTV и 
бъгита извън съществуващите пътища в неур­
банизирани територии; забраната не се прилага 
за определени на основание на нормативен акт 
трасета за движение на изброените моторни пре­
возни средства, както и при бедствия, извънредни 
ситуации и за провеждане на противопожарни, 
аварийни, контролни и спасителни дейности;
8.3. промяна на начина на трайно ползване, 
разораване, залесяване и превръщане в трайни 
насаждения на ливади, пасища и мери при полз­
ването на земеделските земи като такива;
8.4. разораване и залесяване на поляни, голини 
и други незалесени горски територии в границите 
на негорските природни местообитания по т. 2.1 
освен в случаите на доказана необходимост от 
защита срещу ерозия и порои, както и в случаите 
на реализиране на допустими планове, програми, 
проекти или инвестиционни предложения, одоб­
рени по реда на екологичното законодателство;
8.5. премахване на характеристики на ландшаф­
та (синори, жизнени единични и групи дървета, 
традиционни ивици, заети с храстово-дървесна 
растителност сред обработваеми земи, защитни 
горски пояси, каменни огради и живи плетове) 
при ползването на земеделските земи като такива 
освен в случаите на премахване на инвазивни 
чужди видове дървета и храсти;
8.6. употреба на торове, подобрители на поч­
вата, биологично активни вещества, хранителни 
субстрати и продукти за растителна защита, 
които не отговарят на изискванията на Закона 
за защита на растенията;
8.7. употреба на минерални торове в ливади, 
пасища, мери и изоставени орни земи, както и 
на продукти за растителна защита и биоциди 
от професионална категория на употреба в тези 
територии освен при каламитет, епифитотия, 
епизоотия, епидемия или при прилагане на селек­
тивни методи за борба с инвазивни чужди видове;
8.8. използване на органични утайки от про­
мишлени и други води и битови отпадъци за 
внасяне в земеделските земи без разрешение от 
специализираните органи на Министерството на 
земеделието, храните и горите и когато концентра­
цията на тежки метали, металоиди и устойчиви 
органични замърсители в утайките превишава 
фоновите концентрации съгласно приложение 
№ 1 от Наредба № 3 от 2008 г. за нормите за 
допустимо съдържание на вредни вещества в 
почвите (ДВ, бр. 71 от 2008 г.);
8.9. използване на води за напояване, които 
съдържат вредни вещества и отпадъци над до­
пустимите норми;
8.10. палене на стърнища, слогове, крайпътни 
ивици и площи със суха и влаголюбива расти­
телност;
8.11. палене на огън, благоустрояване, елек­
трифициране, извършване на стопанска и спортна 
дейност в неблагоустроените пещери и на входове­
те им, както и чупене, повреждане, събиране или 
преместване на скални и пещерни образувания, 
преграждане на входовете или на отделни техни 
галерии по начин, възпрепятстващ преминава­
нето на видовете прилепи, предмет на опазване 
по т. 2.2.1;
8.12. провеждане на спелеоложки проучвания 
през размножителния период на прилепите –  
1 март до 30 юни;
8.13. издаване на разрешения за строеж и 
всякакво строителство в находищата на вида 
Dicranum viride и на вида Hamatocaulis vernicosus, 
определени с координатни регистри съгласно при­
ложения № 2 и № 3, неразделна част от настоящата 
заповед, както и иницииране, провеждане или 
продължаване на процедури по реда на Закона за 
опазване на околната среда, ЗБР, Закона за горите, 
Закона за опазване на земеделските земи, Закона 
за собствеността и ползването на земеделските 
земи, Закона за устройство на територията и съ­
ответните подзаконови нормативни актове, които 
са предпоставка за реализация на строителство; 
забраната не се прилага за ремонт и реконструкция 
на съществуващи обекти и за изграждане, ремонт 
или реконструкция на съоръжения (елементи) на 
техническата инфраструктура;
8.14. търсене и проучване на общоразпрост­
ранени полезни изкопаеми (строителни и скал­
нооблицовъчни материали), разкриване на нови 
и разширяване на концесионните площи за до­
бив на общоразпространени полезни изкопаеми 
(строителни и скалнооблицовъчни материали) 
в находищата на вида Dicranum viride и на вида 
Hamatocaulis vernicosus, определени с координатни 
регистри съгласно приложения № 2 и № 3, нераз­
делна част от настоящата заповед;
8.15. отводняване, разораване, залесяване и 
превръщане в трайни насаждения на находища­
та на вида Hamatocaulis vernicosus, определени с 
координатен регистър съгласно приложение № 3, 
неразделна част от настоящата заповед;
8.16. извеждане на сечи и изнасяне на мъртва 
дървесина в находищата на вида Dicranum viride, 
определени с координатен регистър съгласно 
приложение № 2, неразделна част от настоящата 
заповед, с изключение за нуждите на съоръжения 
(елементи) на техническата инфраструктура, за 
предотвратяване на опасности, застрашаващи 
живота и здравето на хората, при бедствия и 
аварии или за поддържане/подобряване на мес­
тообитанията на вида;
8.17. добив на дървесина и биомаса в горите във 
фаза на старост освен в случаи на увреждане на 
повече от 50 % от площта на съответната гора във 
фаза на старост вследствие на природни бедствия 
и каламитети; в горите във фаза на старост, през